Proiect

HOTĂRÎRE

privind desemnarea unei comisii responsabile de

examinarea proiectelor de lege pentru modificarea

articolului 24 din Constituţia Republicii Moldova


În temeiul art.742 alin.(3) din Regulamentul Parlamentului,


Parlamentul adoptă prezenta hotărîre.


Art. 1. - Se desemnează Comisia juridică, pentru numiri şi imunităţi responsabilă de examinarea proiectelor de lege pentru modificarea articolului 24 din Constituţia Republicii Moldova (nr. de intrare 3275 din 5 octombrie 2005 şi 3895 din 16 noiembrie 2005).


Art. 2. - Comisia, pînă la 15 iunie 2006, va prezenta Parlamentului un raport asupra rezultatelor examinării proiectelor de lege menţionate. 


Art. 3. - Prezenta hotărîre intră în vigoare la data adoptării.


PREŞEDINTELE


PARLAMENTULUI 

Deputaţii în Parlament:

NOTĂ INFORMATIVĂ


În Parlament, la 5 octombrie şi 16 noiembrie 2005, a fost înregistrate proiectele de lege pentru modificarea articolului 24 din Constituţia Republicii Moldova (nr. de intrare 3275 şi 3895).


În conformitate cu prevederile articolului 143 din Constituţie, Parlamentul este în drept să adopte o lege cu privire la modificarea Constituţiei după cel puţin 6 luni de la data prezentării iniţiativei. Legea se adoptă cu votul a două treimi din numărul deputaţilor aleşi. Dacă, de la prezentarea iniţiativei cu privire la modificarea Constituţiei, Parlamentul nu a adoptat timp de un an legea constituţională respectivă, propunerea se consideră nulă. Totodată la articolul 742 din Regulamentul Parlamentului, se prevede că, pentru examinarea unui proiect de lege constituţională, Parlamentul creează o comisie specială în care intră reprezentanţi ai tuturor fracţiunilor parlamentare sau desemnează comisia permanentă sesizată în fond de competenţa căreia ţine proiectul respectiv. Avînd în vedere că la 5 aprilie 2006 a expirat termenul de 6 luni de la data prezentării proiectului de Lege nr. 3275, iar la 16 mai 2006 expiră acest termen pentru proiectul de Lege 3895, şi că scopul acestor proiecte de lege este unic, se propune, în temeiul reglementărilor menţionate, un proiect de Hotărîre a Parlamentului privind desemnarea unei comisii responsabile de examinarea proiectelor de lege pentru modificarea articolului 24 din Constituţia Republicii Moldova, care va prezenta Parlamentului un raport asupra rezultatelor examinării lor.

